钦定古今图书集成/明伦汇编/氏族典/第295卷 > 《苏州府志》 > 章粹
## 钦定古今图书集成/明伦汇编/氏族典/第295卷 > 《苏州府志》 > 章粹

按《万姓统谱》：“粹字仲容。元丰二年以上舍擢进士第，
初调上党簿，秩满迁防御判官，陟庐江县令。有妖觋
以祸福惑众，官不敢问，粹案其奸罪之，众惑亦解。迁
魏王宫教授，改太府寺丞，通判恩州，百废具举。适河
流泛溢，郡人大恐，粹增卑培薄，迄以无虞。”枢密郑居
中荐之于朝。